Diari Oficial de la Generalitat Valenciana


Sumari del DOGV 5573, del 08-08-2007 (2007/10288)

RESOLUCIÓ d'1 d'agost de 2007, de la Sotssecretaria de la Conselleria de Cultura i Esport, de creació d'un registre auxiliar per a les dependències de la Direcció General de Patrimoni Cultural Valencià, ubicada en el carrer Colom, número 66, de València.
--------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2007/08/01/(1)/dof/vci/html**

### Dades del document

Número de DOGV
:   5573

Data del DOGV
:   08-08-2007

Secció del DOGV
:   I. DISPOSICIONS GENERALS

Número del document
:   2007/10212


Data del document
:   01-08-2007

Organisme emissor
:   Conselleria de Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * registre de documents

RESOLUCIÓ d'1 d'agost de 2007, de la Sotssecretaria de la Conselleria de Cultura i Esport, de creació d'un registre auxiliar per a les dependències de la Direcció General de Patrimoni Cultural Valencià, ubicada en el carrer Colom, número 66, de València. [2007/10499]  
L'article 103 de la Constitució espanyola assenyala l'eficàcia com un dels principis inspiradors de l'actuació de les Administracions Públiques. En el mateix sentit l'article 3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, disposa que les Administracions Públiques actuen d'acord, entre d'altres, amb el principi d'eficàcia i es regixen en la seua actuació pels criteris d'eficiència i servici als ciutadans.  
En desplegament dels dits principis, l'article 38 d'esta última Llei disposa que els òrgans administratius portaran un registre general per a l'assentament d'escrits o comunicacions presentats o rebuts en qualsevol unitat administrativa pròpia, i se'n podran crear registres auxiliars a fi de facilitar la presentació d'escrits i comunicacions. Estos registres auxiliars hauran d'instal·lar-se en suport informàtic, i el sistema haurà de garantir la integració informàtica en el registre general de les anotacions que s'hi efectuen.  
En l'àmbit de la nostra Comunitat, el Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'administració de la Generalitat, regula en l'article 2 la creació de registres auxiliars en l'administració dependent de la Generalitat, i assenyala que estos podran crear-se en les unitats administratives de les conselleries quan així ho consideren necessari, tenint en compte el volum o la naturalesa de l'activitat que duguen a terme, o quan la seua absència estiguera implicant un nombre rellevant de desplaçaments dels ciutadans des de la dita unitat a les de registre general prèviament existents.  
La seu dels servicis centrals de la conselleria de Cultura i Esport es troba en l'avinguda de Campanar numere 32, de València, i és en esta direcció on es troba ubicat el registre general de la conselleria; no obstant això, diverses dependències de la Direcció General de Patrimoni Cultural Valencià es troben ubicades en el carrer Colom, número 66 de València, fet que pot dificultar la presentació de documents o comunicacions per part dels ciutadans.  
A fi de facilitar als ciutadans la presentació d'escrits o comunicacions, es fa aconsellable la creació d'un registre auxiliar per a les dependències de la Direcció General de Patrimoni Cultural Valencià, ubicades en el carrer Colom, número 66 de València.   
Per quant antecedix, i en virtut del que disposa l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 2.2 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'administració de la Generalitat, resolc:   
Primer  
La creació d'un registre auxiliar per a les dependències de la Direcció General de Patrimoni Cultural Valencià, ubicades en el carrer Colom, número 66 de València. Este registre és auxiliar del registre general de la conselleria de Cultura i Esport i a este últim es troba vinculat.   
Segon  
La instal·lació d'este registre auxiliar es farà en suport informàtic, i el sistema garantirà la integració informàtica en el registre general de la conselleria de Cultura i Esport de les anotacions efectuades en el registre auxiliar.  
Tercer   
El registre auxiliar de les dependències de la Direcció General de Patrimoni Cultural Valencià, ubicades en el carrer Colom, número 66 de València, haurà d'ajustar el seu funcionament a la legislació aplicable en la matèria.  
DISPOSICIÓ FINAL  
Esta resolució entrarà en vigor el mateix dia que es publique en el Diari Oficial de la Comunitat Valenciana.   
De conformitat amb els articles 114 i 115 de la Llei de Règim Jurídic de les Administracions Públiques i del Procediment Administratiu Comú, contra esta resolució, que no posa fi a la via administrativa, es podrà interposar recurs d'alçada davant del conseller de Cultura i Esport, en el termini d'un mes comptat des de l'endemà de la publicació.  
València, 1 d'agost de 2007.- El sotssecretari de Cultura i Esport: Carlos-Alberto Precioso Estiguin.


Còpia Permalink ELI